Unkari tuo MM-kiekkoon uusia tuulia | Jääkiekko | Iltalehti.fi
Unkari tuo MM-kiekkoon uusia tuuliaTorstai 23.4.2009 klo 20.00 Peräti 70 vuoden tauon jälkeen jääkiekon MM-kisojen A-sarjaan palaava Unkari tuo sisäsiittoiseen kiekkoperheeseen uusia tuulia.Unkarilaisten lajifanien edesottamuksiin pääsi tutustumaan myös Suomen maajoukkue aitiopaikalta ottelumatkallaan huhtikuun alussa.Kun Unkari voitti Suomen maiden kautta aikojen ensimmäisessä kohtaamisessa rangaistuslaukauksin 4-3, Budapestin hallin jää peittyi pehmoleluista. Se oli 8 000 katsojan kiitos omille suosikeilleen.Pehmolelut symbolisoivat Unkarin pelityyliä. Kanadalaissyntyisen Pat Cortinan päävalmentama Unkari todennäköisesti talttuu vähänkin kovemmassa taklauspelissä.- Unkarin valtti on sen maalivahti Levente Szuper. Hän oli voittopelissä todella hyvä. Szuper on voittanut Pohjois-Amerikassa AHL:n mestaruudenkin, eli ei mikään turha mies, Suomen päävalmentaja Jukka Jalonen kehuu.Kenttäpelaajista yksikään ei yllä lähellekään Unkarin mahtiseurassa Alba Volanissa kiekkoja torjuvaa Szuperia.- Unkari sumputtaa keskialueen tiiviisti. Sitä vastaan on vaikea pelata, Jalonen arvioi.Klotenissa A-lohkossa Kanadan, Slovakian ja Valko-Venäjän kanssa pelaava Unkari kiekkoili MM-kisojen pääsarjassa viimeksi 1939 Sveitsin Baselissa. Samoissa kisoissa Suomi pelasi ensimmäistä kertaa MM-jäällä. Facebook
Näin pomo kuuli Rosbergin sokkiratkaisusta: "Miksi kerrot tämän minulle vessassa?" 17:36Mersu-pomo vihjasi ratkaisusta - putoavatko supertähdet pelistä? 14:50Nico Rosbergin toivomus hämmästytti - pormestari epäili viestiä huijaukseksi 14:45